Проект на договор


ДОГОВОР ЗА ОБЩЕСТВЕНА ПОРЪЧКА
№ ......../.......................2018 г.

Днес, ..................... 2018 г., в гр.Троян,  на основание чл.194 от ЗОП, между:
“В и К Стенето” ЕООД, със седалище и адрес на управление: гр. Троян, ул. “Христо Ботев” № 213, регистрирано по Ф.Д. № 155/1989 г. в регистъра на търговските дружества към Ловешкия окръжен съд, с ЕИК 820146942, ИН по ДДС BG820146942, представлявано от инж. Тонимир Стойчев Гечев - Управител, наричано  по - долу ВЪЗЛОЖИТЕЛ, от една страна
           и 
  .........................................................................................................................................., със седалище и адрес на управление: ...................................................................................., ЕГН/ЕИК/БУЛСТАТ......................................, ИН по ДДС : .......................................... (ако има регистрация), представлявано от ...................................................................................              (законен представител – име и длъжност)
или ................................................................................................................................................
(ако има упълномощено лице – име, длъжност, акт, на който се основава представителната му власт), определен за изпълнител след проведена процедура за възлагане на обществена поръчка по реда на глава XXVI ЗОП, наричано по – долу за краткост ИЗПЪЛНИТЕЛ, от друга страна, се сключи настоящия договор за обществена поръчка, наричан по – долу за краткост „Договор”, с предмет:  „Рехабилитация по безизкопна технология „Облицовка с втвърдяване на място /СIРР/” на градски канализационен клон с диаметри ф500мм, ф600мм и Я600/900мм, с обща дължина 255м., в гр.Троян, преминаващ по ул. „Васил Левски”, от съществуваща ревизионна шахта при кръстовището с  ул. „Тома Хитров“ до съществуваща ревизионна шахта при кръстовището с ул. „Минко Радковски“, и  безизкопно превключване на 31 бр. СКО към рехабилитирания участък“.
Страните се споразумяха за следното:

І. ПРЕДМЕТ НА ДОГОВОРА
1.1. Възложителят възлага, а Изпълнителят приема да изпълни следната дейност: „Рехабилитация по безизкопна технология „Облицовка с втвърдяване на място /СIРР/” на градски канализационен клон с диаметри ф500мм, ф600мм и Я600/900мм, с обща дължина 255м., в гр.Троян, преминаващ по ул. „Васил Левски”, от съществуваща ревизионна шахта при кръстовището с  ул. „Тома Хитров“ до съществуваща ревизионна шахта при кръстовището с ул. „Минко Радковски“, и  безизкопно превключване на 31 бр. СКО към рехабилитирания участък“, при всички условия на настоящия договор, техническата спецификация и оферта на Изпълнителя по обществената поръчка, неразделна част от настоящия договор.

II. ЦЕНА, РЕД И СРОКОВЕ ЗА ПЛАЩАНЕ
2.1. ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение, което е окончателно и не подлежи на актуализация за срока на настоящия договор за извършените дейности в изпълнение на предмета на обществената поръчка, съгласно офертата на ИЗПЪЛНИТЕЛЯ, неразделна част от настоящия договор.
2.2. Заплащането се извършва въз основа на оригинална фактура, издадена от ИЗПЪЛНИТЕЛЯ, придружена с Протокол/Акт (Образец19) за Извършени Строително Монтажни Работи (СМР) и приемо-предавателен протокол след изпълнението на всички клаузи от настоящия договор относно приемането на извършената работа от ВЪЗЛОЖИТЕЛЯ.
2.3. Дължимата от ВЪЗЛОЖИТЕЛЯ сума се заплаща по банков път в срок от 30 (тридесет) дни, считано от датата на получаване на документите по т.2.2. от ВЪЗЛОЖИТЕЛЯ.
2.4. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:
BIC:…………………………..
IBAN:…………………………..
БАНКА:...........................................
2.5. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т.2.4. в срок от 3 (три) работни дни, считано от момента на промяната. В случай, че промяната по т.2.4. настъпи след издаване на фактура и преди плащане от страна на ВЪЗЛОЖИТЕЛЯ, ИЗПЪЛНИТЕЛЯТ е длъжен незабавно да уведоми писмено ВЪЗЛОЖИТЕЛЯ за промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ за промяната по т.2.4. по начина и в сроковете по настоящата точка, счита се, че плащанията са надлежно извършени.
2.6. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателното плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя / подизпълнителите за изпълнените от тях работи, които са приети по реда на раздел VІІІ.

ІІІ. СРОК И МЯСТО НА ИЗПЪЛНЕНИЕ
3.1. Настоящият договор влиза в сила от датата на подписването му и се сключва за срок от 6 /шест/ месеца.
[bookmark: _Hlk485813300]3.2. Мястото на изпълнение на поръчката е гр. Троян, ул. „Васил Левски”, от съществуваща ревизионна шахта при кръстовището с ул. „Тома Хитров“ до съществуваща ревизионна шахта при кръстовището с ул. „Минко Радковски“.

ІV. ПРАВА И ЗАДЪЛЖЕНИЯ НА СТРАНИТЕ
4. ВЪЗЛОЖИТЕЛЯТ има право:
4.1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка.
 4.2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.
4.3. Да прави рекламации при установяване на некачествена работа, която не е в съответствие с техническата спецификация и офертата на ИЗПЪЛНИТЕЛЯ.
4.4. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители, ако има такива.
4.5. ВЪЗЛОЖИТЕЛЯТ няма право да прехвърля правата си по този договор.

5. ВЪЗЛОЖИТЕЛЯТ е длъжен:
5.1. Да окаже необходимото съдействие на ИЗПЪЛНИТЕЛЯ за изпълнение на Договора.
5.2. Да заплати на ИЗПЪЛНИТЕЛЯ възнаграждение в размер, при условия и в срокове, съгласно настоящия договор.  
5.3. Да осигури всички необходими разрешения и съгласувания за законосъобразно извършване на работите, освен тези, които, съгласно настоящия договор, са поставени в задължение на ИЗПЪЛНИТЕЛЯ.
5.4. Да осигури Проект за ВОД ( при необходимост ), както и всички съгласувания с местните власти, които са необходими на Изпълнителя  за достъп до работната площадка. 
5.5. Да осигури непрекъснат инвеститорски контрол при изпълнение на строителството.
5.6. Да предостави на Изпълнителя необходимата информация и екзекутивна документация за изпълнение на работите.
5.7. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна по смисъла на ЗОП и изрично упомената от ИЗПЪЛНИТЕЛЯ като такава в представената от него оферта.

6. ИЗПЪЛНИТЕЛЯТ има право:
6.1. Да получи уговореното възнаграждение при условията и в сроковете, посочени в настоящия договор.
6.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора. 

7. ИЗПЪЛНИТЕЛЯТ е длъжен: 
7.1. Да изпълни поръчката качествено в съответствие с предложението в офертата му, която е неразделна част от настоящия договор.
7.2. Да осигурява достъп и възможност за проверки и контрол от ВЪЗЛОЖИТЕЛЯ и  държавните органи.
7.3. Да освободи и почисти строителната площадка след завършване на работите.
7.4. При изпълнението на дейността да спазва всички изисквания на действащото законодателство, свързани с извършването на строителни дейности, както и всички действащи нормативни изисквания за безопасност на труда.
7.5. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.
7.6. В случай, че ИЗПЪЛНИТЕЛЯТ в офертата си е посочил подизпълнители, да сключи договор/договори за подизпълнение и да предостави оригинален екземпляр на ВЪЗЛОЖИТЕЛЯ в срок от три дни от сключване на договора за подизпълнение.
7.7. Да изготви и представи за одобрение на ВЪЗЛОЖИТЕЛЯ всички документи по изпълнението на дейностите, предмет на обществената поръчка, изискуеми от Техническата спецификация – графици, протоколи, планове.
7.8. Да осигури всички необходими разрешения и съгласувания на документите от компетентните органи за законосъобразно извършване на работите.
7.9. Да осигури от свое име и за своя сметка електрозахранване на обекта за строителни цели, чрез договаряне с доставчик на електроенергия или чрез електрогенераторни станции.
7.10. В случай, че ИЗПЪЛНИТЕЛЯТ използва система за временно електрозахранване с генераторни станции, тези станции да са шумоизолирани от съседните домове чрез специална преграда.
7.11. Да предостави на ВЪЗЛОЖИТЕЛЯ изпълненото CCTV заснемане на  трасето на уличен канал  ф500мм, ф600 и Я600/900мм - бетон, в обхвата на изпълнената рехабилитация.
7.12. Да уточни местата за извозване на всички строителни отпадъци, съгласувано с общинската администрация, като всички такси и разходи са за негова сметка.
7.13. Да съгласува и обособи местата за съхранение на материали и механизация, необходими за изпълнение на строителството.
7.14. По време на извършване на СМР, чрез техническия ръководител на обекта, да предоставя на представител на Възложителя точна информация относно напредъка на строителството, замервания на изградените мрежи и съоръжения, както и планираните СМР за следващия етап.
7.15. По време на строителството да осигури и поддържа условия за отводняване на строителната площадка и да вземе всички необходими мерки за предпазване на участъците, при които е възможно да настъпи опасно замръзване през зимата.
7.16.  Да използва материали, които да са в съответствие с действащата НАРЕДБА № РД-02-20-1 от 5 февруари 2015 г. за условията и реда за влагане на строителни продукти в строежите на Република България.
7.17. Да пресъгласува със заинтересованите органи одобрения от Възложителя График за изпълнение на СМР, Проекта за временна организация на движението по време на строителството и Плана за безопасност и здраве. 
7.18. Да предвижда всички мерки за гарантиране безопасността на движение на пешеходците и МПС по време на строителството.
7.19. Да ползва само определените улици, подстъпи и други за изпълнение на строително – монтажните работи. Преминаването на строителна механизация и хора през съседни на трасето и площадката поземлени имоти и ползването им от ИЗПЪЛНИТЕЛЯ са допустими само при съгласието на собствениците и след изричното писмено съгласие на Възложителя. 
7.20. Да си сътрудничи със съответните компетентни общински и държавни органи, като се съобразява с техните основателни искания и предписания.
7.21. При осъществяване на СМР да спазва всички изисквания на Закона за управление на отпадъците и Наредбата за управление на строителните отпадъци и за влагане на рециклирани строителни материали (НУСОВРСМ).
7.22. При осъществяване на СМР да предпазва от увреда кабели, проводи, тръби и други.
7.23. Да изпълни точно всички изисквания, заложени в Техническата спецификация, представляващи конкретизация на общото задължение на ИЗПЪЛНИТЕЛЯ за пълно и точно изпълнение.

V. ОСИГУРЯВАНЕ НА ЗДРАВОСЛОВНИ И БЕЗОПАСНИ УСЛОВИЯ НА ТРУД
8.1. На основание чл.18 от Закона за здравословни и безопасни условия на труд, страните се споразумяват съвместно да осигурят здравословни и безопасни условия на труд, като разпределят задълженията си, информират се взаимно за рисковете при работа и координират дейностите си за предпазване на работещите от тези рискове.
8.2. Всяка от страните се задължава да определи лице, което да отговаря за координиране на дейностите по осигуряване на здравословни и безопасни условия на труд (ЗБУТ).
8.3. ИЗПЪЛНИТЕЛЯТ изцяло отговаря за изпълнението на приложимите нормативни изисквания по безопасност и здраве при работа.
8.4. ИЗПЪЛНИТЕЛЯТ се задължава да осигури ЗБУТ, както за всички свои работещи на обекта, така и на всички останали лица, които по друг повод се намират на територията на обекта.
8.5. ИЗПЪЛНИТЕЛЯТ осигурява ежедневен надзор над своите служители и подизпълнители по осигуряване на безопасно извършване на работата.
8.6. ВЪЗЛОЖИТЕЛЯТ посочва работната площадка и маршрутите за придвижване на хора и автомобили на ИЗПЪЛНИТЕЛЯ.
8.7. ИЗПЪЛНИТЕЛЯТ се задължава да спазва посочените маршрути и пропускателния режим на обекта.
8.8. Забранен е престоят на работници и техника на Изпълнителя извън посочените работни места и пътища за придвижване. 
8.9. ИЗПЪЛНИТЕЛЯТ се задължава да допуска до работа само обучен и инструктиран персонал. 
8.10. Видовете инструктаж по ЗБУТ и ПБ на работниците на ИЗПЪЛНИТЕЛЯ са негово задължение и се провеждат и регистрират от негови длъжностни лица, съгласно действащото законодателство.
8.11. Специалното и работно облекло и личните предпазни средства /със сертификати за произход и проверка/ се осигуряват от ИЗПЪЛНИТЕЛЯ, съгласно предварителната оценка на риска, направена от ИЗПЪЛНИТЕЛЯ. Същите се осигуряват преди започване на работа и са задължителни за носене от персонала. Поддръжката, почистването и изпирането са за сметка на ИЗПЪЛНИТЕЛЯ.
8.12. ИЗПЪЛНИТЕЛЯТ осигурява необходимите личните предпазни средства и за лица, които посещават обекта, където той извършва дейност, във връзка с изпълняваната от тези лица работа.
8.13. ИЗПЪЛНИТЕЛЯТ е длъжен да информира работниците си за забраната за консумиране на храна и напитки на работната площадка.
8.14. ИЗПЪЛНИТЕЛЯТ осигурява за персонала си и на този на подизпълнителите химическа тоалетна и достъп до хигиенно-санитарни помещения.
8.15. ИЗПЪЛНИТЕЛЯТ оборудва преносима аптечка за даване на първа долекарска помощ.
8.16. ИЗПЪЛНИТЕЛЯТ е длъжен да маркира работната си площадка с ограждения /прегради, ленти/ и да я сигнализира със знаци по безопасност.
8.17. При извършване на изкопни работи, ИЗПЪЛНИТЕЛЯТ предварително сигнализира изкопите съгласно действащото законодателство.
8.18. ИЗПЪЛНИТЕЛЯТ се задължава да подрежда всички материали и резервни части и да почиства от отпадъци работната площадка, незабавно след работа.
8.19. За всички злополуки, инциденти, наранявания, оказана първа помощ, ИЗПЪЛНИТЕЛЯТ незабавно уведомява контролиращия служител на ВЪЗЛОЖИТЕЛЯ.
8.20. Сигнали за аварийни ситуации незабавно се докладват на контролиращия служител на ВЪЗЛОЖИТЕЛЯ.
8.21. ИЗПЪЛНИТЕЛЯТ използва собствени разпределителни табла със съответната степен на защита за захранване на електропотребителите си.
8.22. ИЗПЪЛНИТЕЛЯТ разполага използваните ел. удължители и захранващи кабели по начин, изключващ увреждането на изолацията им от транспортни средства или машини.
8.23. ИЗПЪЛНИТЕЛЯТ използва електрическите съоръжения по начин, изключващ директния и индиректния допир от физически лица.
8.24. ИЗПЪЛНИТЕЛЯТ осигурява за своя сметка необходимият вид и количества, изправни и проверени пожарогасителни средства.
8.25. ИЗПЪЛНИТЕЛЯТ се задължава да представи на ВЪЗЛОЖИТЕЛЯ, преди започване на работата, попълнен Формуляр за компетентност по БЗР на контрактори.
8.26. ИЗПЪЛНИТЕЛЯТ се задължава да използва работно оборудване, автомобилна техника, технологии, материали и вещества, както и помощни към тях средства и приспособления, които съответстват на характера на извършваната дейност-предмет на договора.  
8.27. ИЗПЪЛНИТЕЛЯТ се задължава използваното работно оборудване, автомобилна техника, технологии, материали и вещества, както и помощни към тях средства и приспособления, да са в съответствие на нормите и изискванията за безопасност и здраве при работа, за опазване на околната среда, за ПБ , съдържащи се в приложимите за това оборудване нормативни актове, свързани с оценяване на съответствието.
8.28. ИЗПЪЛНИТЕЛЯТ се задължава, при използване на работно оборудване, което е в номенклатурата на съоръжения с повишена опасност, да се спазват изискванията на специфичните за тях нормативни актове и приложимите за това оборудване нормативни актове, свързани с оценяване на съответствието.
[bookmark: _GoBack]8.29. ИЗПЪЛНИТЕЛЯТ се задължава, при използване на електрически уредби и съоръжения, уреди, инструменти и друго електрическо работно оборудване в това число и преносимо електрическо оборудване, да осигури спазването на изискванията на действащата нормативна уредба, а именно: Наредба №16-116 за техническа експлоатация на енергообзавеждането; Наредба №3 за устройството на електрическите уредби и електропроводните линии; Наредба № 1 за проектиране, изграждане и поддържане на електрически  уредби за ниско напрежение в сгради; Правилник за безопасност и здраве при работа в електрически уредби на електрически и топлофикационни централи и по електрическите мрежи; Правилник по БЗР по електрообзавеждането с напрежение до 1000 V.
8.30. ИЗПЪЛНИТЕЛЯТ се задължава да осигури по отношение на цялото ползвано работно оборудване, включително и противопожарните средства и средствата за индивидуална и колективна защита, техническа поддръжка и ремонт, прегледи, проверки,  лабораторни и технически изпитвания в съответствие с изискванията на нормативните актове и специфичните изисквания на съпроводителната, технологичната и ремонтната документация и утвърдени графици за ремонт.		

VІ. ОСИГУРЯВАНЕ НА ИЗПЪЛНЕНИЕТО НА НОРМАТИВНИТЕ ИЗИСКВАНИЯ ПО ОПАЗВАНЕ НА ОКОЛНАТА СРЕДА
9.1. Страните се съгласяват съвместно да осигурят изпълнение на нормативните изисквания по опазване на околна среда при извършване на  дейност от ИЗПЪЛНИТЕЛЯ на територията на обектите в експлоатация и/ или временно спрени от експлоатация на “В и К Стенето” ЕООД гр.Троян, като разпределят своите задължения и отговорности.
9.2. ИЗПЪЛНИТЕЛЯТ е длъжен да спазва принципите и политиката по опазване на околната среда, възприети от ВЪЗЛОЖИТЕЛЯ. 
9.3. ИЗПЪЛНИТЕЛЯТ е длъжен да осигури подходящи инструкции и обучение на лицата, работещи под негов контрол, за мерките предприети за спазване на екологичното законодателство, добрите практики и специфичните дейности по опазване на околната среда. 
9.4. В случай на генериране на отпадъци от работата на ИЗПЪЛНИТЕЛЯ, той трябва да спазва изискванията на Закона за управление на отпадъците.	
9.5. ИЗПЪЛНИТЕЛЯТ трябва да спазва изискванията на местните и национални власти по отношение на контрола на шума за строителните площадки.
9.6. Вредните емисии във въздуха трябва да бъдат сведени до минимум от ИЗПЪЛНИТЕЛЯ, за да се избегне причиняването на неудобство за гражданите, околната среда, работниците и посетители на обекта.
9.7. ИЗПЪЛНИТЕЛЯТ се задължава:
9.7.1. Да разработи  Авариен план, който определя методологията и отговорните лица за действие при аварийни ситуации. Аварийният план трябва да е документиран, като с него трябва да бъдат запознати всички служители. Документи за всички обучения на служителите по аварийния план да бъдат съхранявани при ИЗПЪЛНИТЕЛЯ.
9.7.2. Всички горива, масла, смазочни материали и химикали на обекта да бъдат поставени върху непроницаема основа, опаковани и обезопасени. Основата и стените на опаковката трябва да бъдат непропускливи към материала, който се съхранява.
9.7.3. Горива, масла и химикали трябва да се съхраняват на най-малко 10м разстояние от водни обекти, природни хабитати или дренажни системи (канали).
9.7.4. Разливи на масла, лубриканти и химикали трябва да бъдат незабавно отстранени, след което изхвърлени на подходящо за целта място.	
9.7.5. При работа с опасни химикали да осигури спазването на всички изисквания на Закона за защита от вредното въздействие на химичните вещества и смеси и подзаконовите му нормативни актове. 
9.7.6. Да осигури за всеки химикал лист за безопасност от производителя.		
9.7.7. Преносимите съоръжения (агрегати и апаратури) да се презареждат на специално определените за целта места, на непропусклива повърхност и на разстояние от дренажни системи и водни обекти.
9.8. ВЪЗЛОЖИТЕЛЯТ има право на контрол за спазването на нормативните изисквания за опазване на околната среда от ИЗПЪЛНИТЕЛЯ при извършване на СМР, предмет на обществената поръчка.
9.9. ВЪЗЛОЖИТЕЛЯТ, при всеки сигнал за нарушение на правилата за опазване на околната среда, определя служител, който да състави констативен протокол за нарушението. Копие от протокола незабавно се предоставя на ИЗПЪЛНИТЕЛЯ.
9.10. ВЪЗЛОЖИТЕЛЯТ има право да поиска писмено от ИЗПЪЛНИТЕЛЯ да отстрани от обекта лица – работници или служители на ИЗПЪЛНИТЕЛЯ, които нарушават правилата за опазване на околната среда. 
9.11. ВЪЗЛОЖИТЕЛЯТ има право да поиска писмено от ИЗПЪЛНИТЕЛЯ да преустанови работа в случаите на нарушаване на правилата за опазване на околната среда. 
VІІ. ГАРАНЦИЯ ЗА ИЗПЪЛНЕНИЕ
10. ВЪЗЛОЖИТЕЛЯТ не изисква предоставяне на гаранция за изпълнение на договора. 
VIІІ. ПРИЕМАНЕ И ПРЕДАВАНЕ НА ИЗПЪЛНЕНИЕТО
11.1. Приемането на работата по т.1.1. се извършва от определени от страна на ВЪЗЛОЖИТЕЛЯ и на ИЗПЪЛНИТЕЛЯ лица.
11.2. Приемането се удостоверява с подписване на двустранен приемо-предавателен протокол от лицата по т. 11.1.
11.3. Възложителят приема изграден участък от канала след визуален и инструментален контрол включващ проверките съгласно чл. 151, ал.1 от НАРЕДБА № РД-02-20-8 от 17.05.2013 г. за проектиране, изграждане и експлоатация на канализационни системи, както и инспекция на провода и съоръженията към него с роботизирана камера, която доказва правилното изпълнение на строително - монтажните работи. 
11.4. Когато ИЗПЪЛНИТЕЛЯТ е сключил договор/договори с подизпълнител/и, строителството се приема от ВЪЗЛОЖИТЕЛЯ с подписване на протокол от него, от ИЗПЪЛНИТЕЛЯ и от подизпълнителя.


ІХ. ОТГОВОРНОСТ И НЕУСТОЙКИ
12.1. Гаранционните срокове на видовете работи по този договор се определят от Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени СМР, съоръжения и строителни обекти.
12.2. По време на гаранционния срок на обекта ИЗПЪЛНИТЕЛЯТ отстранява за своя сметка всички констатирани дефекти след писмено уведомяване от ВЪЗЛОЖИТЕЛЯ.
12.3. По време на строителството на обекта ИЗПЪЛНИТЕЛЯТ отстранява за своя сметка констатирани некачествено изпълнени работи, в срок, указан от ВЪЗЛОЖИТЕЛЯ.
12.4. В случай на забавяне при изпълнението на работата по договора  ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.15% за всеки просрочен ден, но не повече от 15% (петнадесет процента) от стойността на забавената дейност. 
12.5. Сумата по т.12.4 се удържа от ВЪЗЛОЖИТЕЛЯ при изплащането на съответната цена.
12.6. Изплащането на неустойката не лишава изправната страна от правото да търси реално изпълнение и обезщетение за реално претърпените вреди.
12.7. В случаите на чл.9.10 и чл.9.11, ако ИЗПЪЛНИТЕЛЯТ не отстрани лицата, нарушили правилата за опазване на околната среда, или не преустанови работа, дължи обезщетение в размер на 5% (пет процента) от стойността на извършените СМР, като сумата се удържа от ВЪЗЛОЖИТЕЛЯ при изплащането на съответната цена.
12.8. ИЗПЪЛНИТЕЛЯТ отговаря изцяло и самостоятелно за действията си по отводняване на прилежащи имоти и сгради при наводнение в аварийна ситуация, причинена от действието или бездействието му, както за самото извършване на отводняването, така и по претенции за обезщетения, без да ангажира по никакъв начин отговорност от страна на ВЪЗЛОЖИТЕЛЯ. 
12.9. ИЗПЪЛНИТЕЛЯТ отговаря изцяло за причинените вреди на трети лица, включително за вредите, причинени от негови работници и служители, настъпилите от аварийни ситуации вреди, както и за вредите, настъпили от неспазване на задълженията му, свързани с организацията на движението, безопасността при работа и опазването на околната среда.
12.10. В случай, че за ВЪЗЛОЖИТЕЛЯ възникне вреда, причинена от незаконосъобразни действия или бездействия на ИЗПЪЛНИТЕЛЯ, или негови работници и служители, ИЗПЪЛНИТЕЛЯТ дължи обезщетение в пълния размер на щетата.
Х. НЕПРЕДВИДЕНИ ОБСТОЯТЕЛСТВА
13.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.
13.2. В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.
13.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.
13.4. Докато трае непреодолимата сила, изпълнението на задълженията на страните и на свързаните с тях насрещни задължения се спира.
13.5. Страните се съгласяват, че непреодолима сила по смисъла на този договор представляват и атмосферни условия с високи температури, отговарящи на код жълто и код червено, при които се създава опасност за здравето на работещите. В тези случай страните съставят двустранен констативен протокол.

ХІ. УСЛОВИЯ ЗА ИЗМЕНЕНИЕ НА ДОГОВОРА
14. Изменение на сключения договор за обществена поръчка се допуска по изключение, при условията на чл.194, ал.3 във връзка чл.116 , ал.1, т.6 от ЗОП.
ХII. УСЛОВИЯ И РЕД ЗА ПРЕКРАТЯВАНЕ НА ДОГОВОРА. ОТГОВОРНОСТ
15.1. Настоящият договор се прекратява: 
15.1.1. с изтичане срока по т.3.1.;
15.1.2. по взаимно съгласие между страните, изразено в писмена форма; 
15.1.3. при виновно неизпълнение на задълженията на една от страните по договора - с  10 - дневно писмено предизвестие от изправната до неизправната страна; 
15.1.4. с окончателното му изпълнение;
15.2. ВЪЗЛОЖИТЕЛЯТ има право да прекрати договора без предизвестие, когато: 
15.2.1. ИЗПЪЛНИТЕЛЯТ забави изпълнението на задълженията си по договора с повече от 15 работни дни;
15.2.2. ИЗПЪЛНИТЕЛЯТ не отстрани в разумен срок, определен от ВЪЗЛОЖИТЕЛЯ, констатирани недостатъци;
15.2.3. ИЗПЪЛНИТЕЛЯТ не изпълни точно някое от задълженията си по договора;
15.2.4. ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
15.2.5. по отношение на ИЗПЪЛНИТЕЛЯ в хода на договора започне производство по несъстоятелност или ликвидация, или сходно производство в държавата, където е установен;
15.2.6 е необходимо съществено изменение на поръчката, което не позволява договорът да бъде изменен по реда на чл.116, ал.1, т.6 от ЗОП;
15.2.7. се установи, че по време на провеждане на процедурата за възлагане на поръчката, по отношение на изпълнителя са били налице обстоятелствата по чл.54, ал.1 от ЗОП.
15.3. ВЪЗЛОЖИТЕЛЯТ може да прекрати договора едностранно с 30 дневно писмено предизвестие, без да дължи неустойка или обезщетение, и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.
15.4. При прекратяване на договора ВЪЗЛОЖИТЕЛЯТ не дължи неустойка.
ХІII. ЗАКЛЮЧИТЕЛНИ РАЗПОРЕДБИ
16. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата с обратна разписка, по факс, електронна поща или предадени чрез куриер срещу подпис на приемащата страна.
17. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени, и когато са изпратени на стария адрес.
18. Всички спорове по този договор ще се уреждат чрез преговори между страните, а при непостигане на съгласие – ще се отнасят до компетентния съд в Република България.
19. За всички неуредени в този договор въпроси се прилагат разпоредбите на действащото законодателство.
20. Нито една от страните няма право да прехвърля правата и задълженията, произтичащи от този договор, на трета страна.

Неразделна част от настоящия договор са:
1. Техническа спецификация  – приложение №1 към настоящия договор.
2. Оферта - приложение №2 към настоящия договор.

Настоящият договор се сключи в два еднообразни екземпляра – по един за всяка от страните.

ВЪЗЛОЖИТЕЛ:					ИЗПЪЛНИТЕЛ:
„В и К Стенето” ЕООД  гр. Троян            	..........................................................

Управител: .............................			......................................……………
/инж.Тонимир Гечев/						................................
(име, подпис, печат)							(име, подпис, печат)

